Назив студијскпг прпграма: **ПОСЛОВНА ЕКОНОМИЈА**

Нивo студија: **ОСНОВНЕ СТРУКОВНЕ СТУДИЈЕ** (1. НИВО СТУДИЈА)

Обим студија: **180 ЕСПБ** (3 ГОДИНЕ, 6 СЕМЕСТАРА)

Стручни назив: **СТРУКОВНИ ЕКОНОМИСТА**

**Сврха студијског програма** је, у складу са мисијом, визијом, циљевима и задацима и стратегијом обезбеђења квалитета Академије, обезбеђивање кадрова који поседују компетенције за које испољава интересовање тржиште рада, односно који могу допринети привредном расту и развоју Републике Србије. Сврха студијског програма Пословна економија је да пружи студентима потребна теоријска и апликативна знања из наведене области. Потенцијал и потреба развоја пословне економије у савременим условима постали су горуће питање у свим значајнијим економским анализама и стратешким плановима како свеопштег развоја земље тако и локалног економског развоја у региону Централне Србије, те је као неопхпдан постављен задатак оспособљавања адекватног кадра у овој области.

Студијски програм Пословна економија образује кадрове који ће поседовати стручна знања, практичне вештине, способности и компетенције за обављање послова и задатака у оквиру професија и занимања која припадају областима финансија, рачуноводства, банкарског пословања, маркетинга, предузетништва и менаџмента. Стога, студијски програм Пословна економија обезбеђује стицање компетенција које су друштвено оправдане и корисне и у сагласности са потребама тржишта рада.

Студенти се оспособљавају за запошљавање у различитим организацијама (производна и услужна предузећа, банке, осигуравајуће компаније, државна управа, непривредне и непрофитне организације и сл.) и обављање читавог низа професија и занимања: – менаџери малих и средњих предузећа, руководиоци појединих функција унутар предузећа; – стручњаци, аналитичари и сарадници у предузећу (саветници успешног пословања предузећа, финансијски аналитичари, инвестициони саветници и сл.); – стручњаци, аналитичари и сарадници у области  маркетинга, микро и макро економских токова, финансија и банкарства (сарадници за маркетинг активности и управљање пословањем предузећа,  сарадници за кредитне послове и зајмове сл.). Самозапошљавање младих стручњака, отпочињањем сопственог бизниса са адекватним компетенцијама и њихово задржавање у региону Централне Србије позитивно ће се одразити на стање локалне економије и њену интеграцију у европске токове.

**Циљеви студијског програма**:

*Основни циљ* студијског програма Пословна економија је оспособљавање кадрова са компетенцијама, стручним знањима, креативним способностима и практичним вештинама неопходним за обављање широког спектра аналитичких, стручних и саветодавних послова као и послова планирања, организовања, вођења и контроле у областима пословне економије (рачуноводство, финансијско управљање, менаџмент, маркетинг, управљање људским ресурсима, предузетништво), кроз њихово образовање по међународно усклађеним и акредитованим студијским програмима који подразумевају стицање стручних знања и компетенција кроз савремени наставни процес, употребу модерних наставних средстава и кроз

реализацију стручне праксе.

*Специфични циљеви* студијског студијског програма Пословна економија су:

* Стицање стручних знања и развој компетенција и практичних вештина у области рачуноводства и финансијског управљања које ће омогућити студентима обављање аналитичких, стручних и саветодавних послова као и послова планирања, организовања и контроле у привредним и другим профитним и непрофитним организацијама и институцијама, рачуноводствним агенцијама, ревизорским кућама, банкама и слично.
* Стицање стручних знања и развој компетенција и практичних вештина у областима менаџмента, управљања људским ресурсима и предузетништва, при чему се студенти оспособљавају за адекватно обављање радних задатака, покретање иницијативе и управљање активностима на развоју сопственог бизниса, као и развијање компетенција из области промета, набавке и продаје, планирања тржишног наступа, развоја односа са партнерима у каналима маркетинга и стварања вредности за купце, као извор конкурентске предности.
* Развијање код студената способности промишљања и критичког расуђивања, као и напредне аналитичке способности и развијање способности за тимски рад и овладавање специфичним практичним вештинама потребним за обављање економских и предузетничких послова.
* Оспособљавање студената за професионалну комуникацију на водећим светским језицима у областима пословне економије.
* Оспособљавање студената за употребу савремених информационо–комуникационих технологија, информационих система, стандардних софтверских пакета и специјализованих софтверских алата у областима пословне економије.
* Оспособљавање студената за наставак студија и развој каријере у области пословне економије.

**Компетенције:**

Студенти стичу следеће *опште компетенције*:

* анализе, синтезе и предвиђања решења и последица у области финансија, маркетинга, предузетништва и менаџмента;
* овладавања методима, поступцима и процесима примењених истраживања у поменутим областима;
* развоја критичког и самокритичког мишљења и приступа;
* примене стечених стручних знања и вештина у пракси у оквиру аналитичких, стручних и саветодавних послова;
* развоја комуникационих способности и спретности, као и сарадње са ужим социјалним и међународним окружењем;
* вођени су професионалном етичношћу у процесу одлучивања и обављања радних задатака.

Стичу и *предметно-специфичне*компетенције попут:

* разумевања и познавања послова из области финансија, маркетинга, предузетништва, менаџмента и управљања људским ресурсима у привредним и другим организацијама и институцијама;
* решавања конкретних проблема приликом обављања послова у области финансија, маркетинга, предузетништва и менаџмента уз употребу адекватних метода и поступака;
* повезивања основних знања из различитих области и њихове примене у пословима планирања, организовања, вођења и контроле у привредним и осталим организацијама и институцијама;
* праћења савремених тенденција у поменутим областима и примене новина у пракси;
* развоја вештина и спретности у употреби знања при обављању аналитичких, стручних и саветодавних послова у поменутим областима;
* употребе информационо-комуникационих технологија, информационих система, стандардних софтверских пакета и специјализованих софтверских алата у поменутим областима.

**Исходи учења** студијског програма описани су према дескрипторима исхода учења Националног оквира квалификација Републике Србије:

*Знања:*

Студент поседује напредна стручна знања која се односе на теорије, принципе и процесе укључујући вредновање, критичко разумевање и примену у напред поменутим областима. Стечена стручна знања студенту пружају основу за: обављање послова финансијског планирања, доношења одлука о прикупљању и употреби финансијских средстава, анализу и процену извршених инвестиција, обављање радних задатака, покретање иницијативе и управљање активностима на развоју сопственог бизниса; управљање прометом, набавком и продајом, планирање тржишног наступа кроз маркетинг микс и сл.

*Вештине:*

* Студент поседује вештине за решавање сложених проблема у области финансија, маркетинга, предузетништва, менаџмента и управљања људским ресурсима. Студент прикупља релевантне податке и врши њихову анализу у циљу доношења пословних одлука и примењује стечена знања и вештине у аналитичким, стручним и саветодавним пословима као и пословима планирања, организовања, вођења и контроле у поменутим областима.
* Студент примењује вештине успешне комуникације у интеракцији и сарадњи са другима из различитих друштвених група, стручних и интердисциплинарних тимова. Студент поседује вештине комуникације на страним језицима употребом стручне терминологије приликом обављања конкретних послова у поменутим областима.
* Студент поседује вештине коришћења информационо–комуникационих технологија, информационих система, стандардних софтверских пакета, специјализованих софтверских алата и друге опреме, инструмената и уређаја релевантних за поменуте области.

*Способности и ставови:*

* Студент је предузимљив у решавању проблема у нестандардним условима у поменутим областима.
* Студент је способан да води пројекте у поменутим областима самостално и са пуном одговорношћу.
* Студент је способан да примењује етичке стандарде своје професије.
* Студент је способан да организује, контролише и обучава друге за рад у поменутим областима.
* Студент је способан да анализира и вреднује различите концепте, моделе и принципе у пракси финансија, маркетинга, предузетништва и менаџмента.
* Студент испољава позитиван однос и разуме значај целоживотног учења у личном и професионалном развоју.